[{"text_idx": "#000002", "text": "Gwelwch gysylltau i wefannau perthnasol yn holl adrannau\u2019r Pecyn Offer Ymchwil Cymunedol, ond dyma restr o\u2019r rhai mwyaf defnyddiol. Cyfeirir at ganllawiau ymchwil pellach ar lawer o\u2019r gwefannau hyn a fydd yn eich helpu gyda\u2019ch chwilio."}, {"text_idx": "#000003", "text": "Mae Casgliad y Werin Cymru yn cynnwys deunydd y daeth y cyhoedd ag ef i sioeau ffordd a gynhaliwyd ar hyd a lled Cymru fel rhan o\u2019r prosiectau Y Profiad Cymreig o\u2019r Rhyfel Byd Cyntaf a Cymry\u2019r Rhyfel Mawr. Mae hefyd yn cynnwys deunydd yn ymwneud a\u0302\u2019r Rhyfel ar y Mo\u0302r sydd wedi cael ei lwytho i fyny gan sefydliadau, grwpiau ac unigolion. Y wefan hon sy\u2019n gartref i ddeunydd Prosiect Llongau-U Cymru. Gallwch fynd iddi i ychwanegu eich ffotograffau a\u2019ch stori\u0308au eich hun."}, {"text_idx": "#000005", "text": "Gwefan cymorth torfol sy\u2019n caniata\u0301u i chi uwchlwytho gwybodaeth a ffotograffau yw Cymru yn y Rhyfel. Mae ysgolion wedi defnyddio\u2019r wefan hon yn sylfaen ar gyfer eu gweithgareddau Rhyfel Byd Cyntaf. Mae gan y wefan adran ar Rhyfel y Mo\u0302r."}, {"text_idx": "#000008", "text": "Gallwch ddefnyddio Cardiff Mariners a Swansea Mariners i gyrchu cronfeydd data o longwyr a chofrestri o longau o Gaerdydd ac Abertawe. Mae llawer o\u2019r wybodaeth yn ymwneud a\u0302 chyfnodau cynharach, ond mae peth gwybodaeth am gyfnod y Rhyfel Byd Cyntaf, ac os ydych chi\u2019n chwilio am hanes teuluoedd a\u0302 thraddodiad morwrol mae hon yn wefan ddefnyddiol. Mae llawer o ddeunydd arall yma hefyd, er enghraifft, ffotograffau o longau a phorthladdoedd."}, {"text_idx": "#000009", "text": "Cronfa ddata ar-lein yw Morwyr Cymru / Welsh Mariners sy\u2019n rhoi manylion mwy na 23,500 o Longwyr Masnach, yn gapteiniaid, is-gapteiniaid a pheirianwyr. Mae\u2019r wefan yn ymdrin a\u0302 chyfnod cynharach na\u2019r Rhyfel Byd Cyntaf, ond gall fod yn ddefnyddiol os ydych am ddarganfod mwy am deuluoedd a\u0302 hanes morwrol."}, {"text_idx": "#000010", "text": "Gwefan lle cewch wybodaeth am bob agwedd ar Benrhyn Lly\u0302n a\u2019r mo\u0302r yw . Mae hyn yn cynnwys gwybodaeth am longau a llongwyr lleol o gyfnod y rhyfel."}, {"text_idx": "#000011", "text": "Mae cronfeydd data Amlwch Data yn ymdrin a\u0302 llongwyr o Amlwch, y llongau y buont yn hwylio arnynt, a\u2019r hyn a ddigwyddodd iddynt. Mae\u2019r wybodaeth yn cwmpasu cyfnod y rhyfel ac yn cynnwys deunydd arall megis ffotograffau."}, {"text_idx": "#000013", "text": "Mae cyfoeth o drawsgrifiadau a sganiau o ddogfennau gwreiddiol ar wefan Find My Past, gan gynnwys llawer o setiau o gofnodion wedi\u2019u digido o gasgliadau\u2019r Archifau Cenedlaethol ac archifdai lleol, er enghraifft, cofnodion gwasanaeth y Llynges Frenhinol a\u2019r llynges fasnachol, cofnodion marwolaeth ar y mo\u0302r, cofnodion bedyddio, priodi a chladdu, a chyfrifiadau (yn enwedig cyfrifiad 1911) sy\u2019n rhoi manylion unigolion a\u2019u teuluoedd a ble roeddynt yn byw ychydig cyn y rhyfel."}, {"text_idx": "#000014", "text": "Mae llyfrgelloedd ac archifdai lleol yng Nghymru yn tanysgrifio i\u2019r rhain, felly gallwch weld y cofnodion am ddim yn y mannau hyn. Os ydych chi\u2019n defnyddio\u2019r wefan gartref, byddwch yn gallu gwneud chwiliadau ond bydd angen i chi dalu i weld y cofnodion eu hunain."}, {"text_idx": "#000015", "text": "Gallwch gyrchu cronfa ddata o\u2019r rheiny a gollodd eu bywydau yn y Rhyfel Byd Cyntaf drwy fynd i wefan Comisiwn Beddau Rhyfel y Gymanwlad. Gallwch fireinio chwiliad ar y gronfa ddata hon yn o\u0302l gwasanaeth, rheng, llong, a man geni. Mae\u2019n nodi ble mai\u2019r unigolyn yn cael ei goffa\u0301u ac yn rhoi manylion y bedd os yw wedi\u2019i gladdu."}, {"text_idx": "#000016", "text": "Gwefan sy\u2019n ymdrin yn benodol a\u0302 llongau-U y Rhyfel Byd Cyntaf a\u2019r Ail Ryfel Byd yw Uboat.Net. Mae ffrwyth ymchwil helaeth i filoedd o longau a llongau-U wedi\u2019i gynnwys yma. I ddod o hyd i wybodaeth am long, rhowch ei henw yn y bar chwilio yn y cyswllt. Bydd hyn yn agor tudalen sy\u2019n dangos lleoliad y llong pan gafodd ei suddo ac yn cynnig cysylltau i fwy o wybodaeth."}, {"text_idx": "#000017", "text": "Wreck Site yw\u2019r gronfa ddata ar-lein fwyaf yn y byd sy\u2019n ymdrin a\u0302 llongddrylliadau. Mae\u2019n cynnwys gwybodaeth dechnegol am y llongau, yn ogystal a\u0302 lluniau, adroddiadau deifwyr, a manylion y rhai a gollwyd mewn llawer achos."}, {"text_idx": "#000018", "text": "Wici sy\u2019n canolbwyntio ar hanes y llynges rhwng 1880 a 1920 yw\u2019r Dreadnought Project. Mae gan y wefan erthyglau am 8300 o longwyr a 5000 o longau, gan gynnwys cynlluniau llongau. Mae cyfres o efelychiadau 3D wedi\u2019u cynhyrchu ac mae ganddi dudalen adnoddau dda."}, {"text_idx": "#000019", "text": "Gwefan gynhwysfawr gydag adran ar y Rhyfel Byd Cyntaf yw Naval-History.Net. Ewch yma i gael gwybodaeth fanwl am hanes y Rhyfel ar y Mo\u0302r, o ffynonellau gwreiddiol yn aml. Mae yna adrannau ar y Llynges Frenhinol, y gwasanaeth masnachol, a\u2019r rhyfel yn erbyn y llongau-U, ac mae\u2019n cynnwys rhestri medalau hefyd."}, {"text_idx": "#000020", "text": "Pastscape yw cronfa ddata ar-lein Historic England o safleoedd yn Lloegr. Mae\u2019r chwiliad uwch yn caniata\u0301u i chi chwilio am \u2018WRECK\u2019 o\u2019r \u2018FIRST WORLD WAR\u2019 a fydd yn ildio mwy na 3000 o ganlyniadau."}, {"text_idx": "#000025", "text": "Gwirfoddolwyr Wrth Gefn y Llynges Frenhinol (RNVR) \u2013 dinasyddion preifat a oedd wedi gwirfoddoli i hyfforddi mewn canolfannau ar y tir ac yna ar y mo\u0302r, y gellid galw arnynt i wasanaethu pe bai rhyfel yn torri allan. Byddai\u2019r rhan fwyaf o\u2019r swyddogion a ga\u0302i eu recriwtio adeg rhyfel yn cael comisiwn dros dro yn yr RNVR. Gweler canllaw The National Archives."}, {"text_idx": "#000026", "text": "Byrfoddau yng nghofnodion llongwyr masnach. Gweler canllaw The National Archives i\u2019r byrfoddau a ga\u0302i eu defnyddio yng nghofnodion llongwyr."}, {"text_idx": "#000027", "text": "Lives of the First World War, gwefan wedi\u2019i chreu gan yr Amgueddfa Ryfel Ymerodrol (mewn partneriaeth a\u0302 Find My Past) sy\u2019n gofeb ddigidol barhaol i\u2019r bobl a fu\u2019n gwasanaethu yn y Rhyfel Byd Cyntaf. Mae\u2019n cynnwys enwau bron wyth miliwn o ddynion a menywod. Mae angen i\u2019r cyhoedd roi cnawd ar esgyrn yr hanesion bywyd hyn drwy ychwanegu delweddau, stori\u0308au a ffeithiau. Bydd y wefan yn aros yn fyw hyd 18 Mawrth 2019 ac yna fe fydd ar gael yn barhaol fel adnodd ar-lein."}, {"text_idx": "#000028", "text": "Sefydlwyd y prosiect Jutland Crew Lists i greu cronfeydd data chwiliadwy, gyda chymorth gwirfoddolwyr, o\u2019r rheiny a fu\u2019n gwasanaethu ar longau a gymerodd ran ym Mrwydr Jutland ym mis Mai 1916. Mae cofnodion gwreiddiol mewn llawysgrifen yn The National Archives yn cael eu copi\u0308o i greu rhestri chwiliadwy o\u2019r llongwyr a wasanaethodd, a fu farw, neu a glwyfwyd yn y frwydr honno."}, {"text_idx": "#000030", "text": "Archifdai ac Amgueddfeydd yng Nghymru"}, {"text_idx": "#000032", "text": "Amgueddfeydd yng Nghymru sy\u2019n berchen ar gasgliadau morwrol"}, {"text_idx": "#000042", "text": "Royal Commission on the Ancient"}]